# 039 HRVATSKA VATROGASNA ZAJEDNICA

Razdjel Hrvatska vatrogasna zajednica prati stanje hrvatskoga vatrogastva te predlaže rješenja koja će sustav vatrogastva učiniti što djelotvornijim. Unutar razdjela su dvije glave, Hrvatska vatrogasna zajednica kao središnji državni ured te Državna vatrogasna škola kao javna ustanova.

Hrvatska vatrogasna zajednica, kao središnji državni ured nadležno je tijelo za vatrogasno na čijem čelu je glavni vatrogasni zapovjednik koji je odgovoran je za intervencijsku spremnost, opremljenost, organiziranost i osposobljenost vatrogasnih organizacija, vatrogasnih postrojbi i vatrogasaca sukladno Vatrogasnom planu Republike Hrvatske, dok Državna vatrogasna škola, javna ustanova, ustrojena je za potrebe školovanja, osposobljavanja i usavršavanja pripadnika vatrogasnih organizacija

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 03905 Hrvatska vatrogasna zajednica | 46.000.593 | 52.295.519 | 62.727.258 | 76.381.839 | 43.269.196 | 119,9 |
| 03910 Državna vatrogasna škola | 284.042 | 1.247.119 | 1.620.753 | 1.331.622 | 1.332.104 | 130,0 |
| Ukupno 039 | 46.284.636 | 53.542.638 | 64.348.011 | 77.713.461 | 44.601.300 | 120,2 |

## 03905 Hrvatska vatrogasna zajednica

Hrvatska vatrogasna zajednica središnji je državni ured te krovna organizacija vatrogasnih zajednica županija i Vatrogasne zajednice Grada Zagreba, u sklopu kojih djeluje 1.786 dobrovoljnih vatrogasnih društava (DVD) i 103 profesionalnih vatrogasnih postrojbi s oko 62 000 operativnih i izvršujućih vatrogasaca, od kojih je oko 95 % dobrovoljnih i oko 5% profesionalnih vatrogasaca, koji raspolažu s ukupno 5.712 specijalizirana vatrogasna vozila. U sklopu dobrovoljnih vatrogasnih društava djeluje i oko 90 000 pričuvnih, podupirućih i počasnih članova i veterana, te pripadnika vatrogasne mladeži i podmlatka. Vatrogasne postrojbe u Republici Hrvatskoj provode požarne, tehničke i ostale vatrogasne intervencije s velikim materijalnim i ljudskim štetama. Stoga u cilju smanjenja broja poginulih i stradalih osoba, smanjenja šteta nastalih u požarima, opasnim situacijama, velikim prirodnim i tehničko-tehnološkim nesrećama i katastrofama, uz poticanje odgovornog ponašanja stanovništva u svrhu smanjenja prouzročenih nepogoda ljudskim djelovanjem, HVZ poduzima i usklađuje mjere i aktivnosti kroz provedbu Programa aktivnosti u provedbi posebnih mjera zaštite od požara od interesa za Republiku Hrvatsku; surađuje s inozemstvom i priprema međunarodne ispomoći; upravlja državnim vatrogasnim operativnim centrom i državnim vatrogasnim intervencijskim postrojbama; vrši inspekcijski i stručni nadzor svih vatrogasnih postrojbi; razvija tehničko-tehnološku opremljenost vatrogastva; donosi pravilnike i standardne operativne postupke iz područja vatrogastva; vodi evidenciju i izvješćuje javnost o vatrogasnim intervencijama; provodi informativno promidžbene aktivnosti i rad s vatrogasnom mladeži i skrbi o vatrogasnoj baštini. Sve te aktivnosti sprječavaju ljudska stradavanja i materijalne štete, čime se postiže podizanje razine zaštite ljudi i imovine na području cijele Republike Hrvatske.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 03905 | 46.000.593 | 52.295.519 | 62.727.258 | 76.381.839 | 43.269.196 | 119,9 |

### 2607 ORGANIZIRANJE I PROVOĐENJE VATROGASNE DJELATNOSTI

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 2607 | 46.000.593 | 52.295.519 | 62.727.258 | 76.381.839 | 43.269.196 | 119,9 |

Skup povezanih aktivnosti čiji je cilj jačanje vatrogasaca kao namjenskih operativnih snaga za reagiranje u nesrećama i katastrofama kako bi se smanjilo stradavanje ljudi i materijalne štete, te postigla ujednačena razina zaštite ljudi i imovine na području cijele Republike Hrvatske.

Cilj 1. Razvoj svih komponenti vatrogasnog sustava

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Udio ostvarenja planiranih vatrogasnih aktivnosti | Ispunjenje dugoročnog cilja (pokazatelja učinaka) izraženog putem zbirne postotne ocjene iskazanih pokazatelja rezultata | % | 90 | Provedbeni program HVZ-a | 90 | 90 | 90 |

#### A554000 ADMINISTRACIJA I UPRAVLJANJE

Zakonske i druge pravne osnove

Zakon o vatrogastvu, čl. 110. st. 5.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A554000 | 4.144.627 | 9.230.803 | 5.782.756 | 5.909.055 | 6.096.548 | 62,6 |

Kroz aktivnost A554000 Administracija i upravljanje provode se sve zajedničke aktivnosti od interesa za sve ustrojstvene jedinice kao što su rashodi za zaposlene, režijski troškovi, rashodi voznog parka, najamnine za objekte, održavanje objekata u vlasništvu i nekretninama danim na korištenje kao i dodatna ulaganja na njima.

U strukturi planiranih sredstava za 2024. godinu prevladavaju sa 76% rashodi za zaposlene (u 2025. i 2026. godini 78% odnosno 77%), a udio materijalnih rashoda iznosi 18% (isto i u 2025. i 2026. godini). Kapitalni izdaci su planirani u minimalnoj mjeri cca 4% ukupnih sredstava aktivnosti u 2024. godini kao i u projekcijama za 2025. i 2026. godinu.

#### A554001 PREVENTIVNA ZAŠTITA I GAŠENJE POŽARA (NACIONALNI ODBOR)

Zakonske i druge pravne osnove

Zakon o vatrogastvu, čl.16

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A554001 | 119.699 | 151.050 | 136.800 | 222.600 | 184.650 | 90,6 |

U okviru Hrvatske vatrogasne zajednice djeluje Nacionalni odbor za preventivnu zaštitu i gašenje požara, koji prati stanje zaštite od požara, organiziranost, opremljenost i osposobljenost vatrogastva, provodi organizaciju vatrogasnih natjecanja, skrbi o unapređenju zaštite od požara, ustroju i strukovnom napretku vatrogastva Republike Hrvatske te surađuje s Međunarodnom zajednicom vatrogasnih i spasilačkih službi - CTIF i drugim međunarodnim vatrogasnim organizacijama. Hrvatska vatrogasna zajednica putem Nacionalnog odbora za preventivnu zaštitu i gašenje požara koordinira rad 17 stručnih odbora HVZ-a i ostvaruje suradnju u području vatrogastva sa svim ključnim dionicima u Republici Hrvatskoj.

Od ukupnog planiranog iznosa za 2024. godinu, najveći dio tj. 30.150,00 EUR (22%) odnosi se na sudjelovanje na međunarodnom natjecanju vatrogasne mladeži, te 22.500,00 EUR (16%) na rad Nacionalnog odbora za preventivnu zaštitu i gašenje požara i sudjelovanje u radu tijela HVZ-a i CTIF-a. U 2025. godini planirano je održavanje državnog vatrogasnog natjecanja vatrogasaca te vatrogasne mladeži u iznosu od 119.150,00 EUR (54%), a rad Nacionalnog odbora i na rad u tijelima HVZ-a i CTIF-a odnosi se 21.850,00 EUR (10%) planiranih sredstava. U 2026. godini planira se sudjelovanje na međunarodnim natjecanjima vatrogasaca i vatrogasne mladeži na koje se odnosi 49% planiranih sredstava (90.850,00 EUR), a planirana sredstva za rad u tijelima HVZ-a, CTIF-a i Nacionalnom odboru su u jednakom iznosu kao i u 2025. godinu (21.850,00 EUR) što predstavlja oko 12% ukupnog iznosa aktivnosti.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj planiranih vatrogasnih natjecanja | Međunarodna i državna vatrogasna natjecanja u funkciji su podizanja psiho-fizičke i interventne sposobnosti vatrogasnih postrojbi | broj | 2 | Provedbeni program HVZ-a | 1 | 3 | 2 |

#### A554002 OSPOSOBLJAVANJE VATROGASACA HRVATSKE VATROGASNE ZAJEDNICE

Zakonske i druge pravne osnove

Zakon o vatrogastvu, čl.11 točka 2., čl.115 točka 6.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A554002 | 115.618 | 203.396 | 95.100 | 95.500 | 99.200 | 46,8 |

Hrvatska vatrogasna zajednica u svrhu unapređenja vatrogasne struke i vatrogasne djelatnosti stvara uvjete za uspješno školovanje, osposobljavanje, usavršavanje i obuke vatrogasaca Hrvatske vatrogasne zajednice. Izgradnjom Vatrogasnog vježbališta u Stubičkoj Slatini koju je Hrvatska vatrogasna zajednica dobila na korištenje od Vlade Republike Hrvatske te u uskoj suradnji s Državnom vatrogasnom školom i regionalnim vatrogasnim vježbalištima, omogućit će se sustavno osposobljavanje vatrogasaca u potrebnim uvjetima te održavanje niza specijaliziranih tečajeva i segmenata školovanja vatrogasaca. No posebna pozornost posvećuje se kontinuiranom radu s vatrogasnom mladeži koja predstavlja temelj budućih generacija dobrovoljnih i profesionalnih vatrogasaca. Kroz razne operativne, stručne i odgojne programe oko 1.500 pripadnika podmlatka i vatrogasne mladeži s njihovim voditeljima svake godine u Centru za obuku vatrogasne mladeži u Fažani stječe znanja i vještine koje kasnije koriste u svojem operativnom djelovanju unutar i izvan vatrogasne organizacije.

Za 2024. godinu planirani su materijalni rashodi u iznosu od 79.050,00 EUR što čini 83% te kapitalna ulaganja od 16% ukupnih sredstava aktivnosti u iznosu od 15.250,00 EUR (za zamjenu dotrajale opreme). Isto je planirano i za 2025. i 2026. godinu.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj educirane vatrogasne mladeži | Stručna vatrogasna edukacija u Centru za obuku vatrogasne mladeži | broj | 1016 | Izvješće o Kampu vatrogasne mladeži | 1000 | 1000 | 1000 |

#### A554003 PROTUPOŽARNA PREVENTIVA, PROMIDŽBA I IZDAVAŠTVO

Zakonske i druge pravne osnove

Zakon o vatrogastvu, čl.1. st.2., čl. 3., čl.110. st.5.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A554003 | 121.664 | 130.020 | 178.300 | 181.300 | 179.750 | 137,1 |

Hrvatska vatrogasna zajednica, u cilju smanjenja broja opasnih situacija, nesreća, broja poginulih i stradalih u nesrećama te smanjivanja dugoročnih posljedica na okoliš, poduzima niz preventivnih i promidžbenih mjera i aktivnosti. U preventivne aktivnosti ubraja se poticanje ukazivanja na opasnosti i rizike od nastanka požara i djelotvornog nadzora provedbe propisanih mjera zaštite od požara. Važne preventivne mjere su rad s djecom i mladima te sveobuhvatna informativno-promidžbena djelatnost, među kojom se može izdvojiti izdavanje časopisa iz zaštite od požara i vatrogastva „Vatrogasni vjesnik“ i stručnog časopisa "Vatrogastvo i upravljanje požarima". Također, važan segment preventivnih aktivnosti uključuje i promidžbu putem mrežne stranice, društvenih mreža, televizije, plakata, brošura i letaka kao i provođenje promidžbenih akcija, posebno za zaštitu šuma od požara tijekom požarne sezone. Također, Hrvatska vatrogasna zajednica redovito provodi i medijske kampanje putem TV i radijskih spotova koji se emitiraju sa svrhom edukacije pučanstva. Kontinuiranim prikupljanjem vatrogasne povijesne građe iz svih područja RH, a u sklopu stalnog postava Muzeja hrvatskog vatrogastva u Varaždinu, Hrvatska vatrogasna zajednica vodi trajnu brigu o vatrogasnoj baštini i povijesti hrvatskog vatrogastva, koje kontinuirano postoji preko 150 godina.

Za izdavanje časopisa iz zaštite od požara i vatrogastva „Vatrogasni vjesnik“ i stručnog časopisa "Vatrogastvo i upravljanje požarima" u 2024. godini te u projekcijama za 2025. i 2026. godinu planirano je 57.100,00 EUR (32% ukupne aktivnosti u 2024. i 2026. godini odnosno 31% u 2025. godini), dok se preostale navedene promidžbene aktivnosti planiraju u visini 49.400,00 EUR (28%) u predmetnom razdoblju. Za redovan rad Muzeja Hrvatska vatrogasna zajednica planira izdvojiti 71.800,00 EUR u 2024. godini (40%), dok se u 2025. i 2026. godini planira malo povećanje sredstava u visini od 74.500,00 EUR (2025.) odnosno 72.950 EUR (2026.) što predstavlja povećanje u odnosu na prethodne godine zbog nužnih manjih popravaka objekta te izrade projektne dokumentacije u vezi proširenja Muzeja.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj emitiranih TV i radijskih spotova | U svrhu educiranja stanovništva, HVZ provodi niz preventivnih i promidžbenih mjera u obliku medijskih kampanja | broj | 26 | Provedbeni program HVZ-a | 26 | 26 | 26 |
| Broj izdanih brojeva Vatrogasnog vjesnika | HVZ izdaje časopis iz zaštite od požara i vatrogastva »Vatrogasni vjesnik« | broj | 6 | Provedbeni program HVZ-a | 6 | 6 | 6 |

#### A554004 OSPOSOBLJAVANJE I OPREMA ZA POTREBE VATROGASNIH INTERVENCIJA

Zakonske i druge pravne osnove

Zakon o vatrogastvu, čl. 112., čl.113

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A554004 | 1.175.108 | 1.896.700 | 15.940.845 | 31.459.213 | 600.000 | 840,5 |

Hrvatska vatrogasna zajednica poduzima mjere i aktivnosti u svrhu osiguranja optimalne tehničko-tehnološke opremljenosti vatrogasnih postrojbi putem sufinanciranja i nabavke vatrogasne tehnike i opreme te mjerama i aktivnostima u svrhu obrazovanja vatrogasaca, a sve zbog učinkovite provedbe vatrogasne djelatnosti, smanjenja šteta i broja stradalih. Društva za osiguranje temeljem Zakona o vatrogastvu izdvajaju dio sredstava iz premija osiguranja od požara i doznačavaju ih vatrogasnim organizacijama. Sredstva premija osiguranja se putem ove aktivnosti, a temeljem Mjerila o korištenju sredstava premije osiguranja, koriste isključivo za provedbu vatrogasne djelatnosti i aktivnosti. Također u skladu sa sporazumom s Ministarstvom poljoprivrede, a temeljem Zakona o vatrogastvu, planiraju se i provode nabavke vatrogasne tehnike i opreme za vatrogasne organizacije te osposobljavanje vatrogasaca iz naknade za korištenje općekorisnih funkcija šuma.

Planirana sredstva kao dio sredstava iz premija osiguranja od požara iznose godišnje 600.000,00 EUR. U 2024. godini iznos od 19.287.513 EUR biti će prenesen iz prethodne godine kao sredstva naknade za općekorisne funkcije šuma koje osiguravaju potrebe vatrogasne djelatnosti u skladu s posebnim propisom kojim se uređuje područje šumarstva u iznosu od minimalno 20%, od čega se u 2024. godini planiraju rashodi u iznosu od 220.000,00 EUR za program osposobljavanja vozača u sustavu vatrogastva te za nabavu prvog dijela vatrogasnih šumskih vozila 6.150.000,00 EUR. Za nabavu drugog dijela u 2025. godini planiran je iznos od 12.917.513,00 EUR. U sklopu ove aktivnosti planirana su i privremeno sredstva za provedbu EU projekta "Jačanje kapaciteta za protupožarnu zaštitu na brdsko-planinskom i potpomognutom području" u sklopu Programa konkurentnost i kohezija 2021.-2027. u ukupnom iznosu od 8.970.845 EUR u 2024. godini odnosno 17.941.700,00 EUR u 2025. godini.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj vatrogasnih postrojbi kojima se podiže interventna sposobnost putem sufinanciranja nabavke vatrogasne tehnike i opreme | Sufinanciranje u nabavci vatrogasne tehnike i opreme namijenjene za vatrogasne intervencije | broj | 250 | Provedbeni program HVZ-a | 200 | 200 | 200 |
| Povećanje broja osposobljenih i usavršenih vatrogasaca | Sufinanciranje osposobljavanja i usavršavanja vatrogasaca za vatrogasna zvanja i specijalnosti | broj | 2000 | Informacijski sustav HVZ - VATROnet | 2000 | 2000 | 2000 |

#### A863023 DODATNA SREDSTVA IZRAVNANJA ZA DECENTRALIZIRANU FUNKCIJU VATROGASTVA

Zakonske i druge pravne osnove

Zakon o vatrogastvu, članak 123.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A863023 | 36.628.844 | 34.506.600 | 34.556.607 | 32.604.471 | 30.053.848 | 100,1 |

Sredstva za financiranje redovne djelatnosti javnih vatrogasnih postrojbi općina, gradova i Grada Zagreba (u daljnjem tekstu: osnivači JVP) osiguravaju se u proračunima osnivača. Kako je uočeno da većina JLP(R)S nije u mogućnosti osigurati stabilno financiranje postrojbi, Zakonom o vatrogastvu (NN 125/19), odredbom iz članaka 123. stavak 4. propisano je da će Vlada Republike Hrvatske donijeti odluku o minimalnim financijskim standardima za obavljanje djelatnosti javnih vatrogasnih postrojbi (u skladu s posebnim propisima), a koja će biti temelj za planiranje pomoći iz državnog proračuna na godišnjoj razini. Ukoliko osnivači i suosnivači javnih vatrogasnih postrojbi iz dodatnog udjela u porezu na dohodak ne osiguraju potrebna sredstva za financiranje rashoda decentraliziranih funkcija vatrogastva, razliku sredstava određenih Odlukom ostvaruju s pozicije pomoći izravnanja za decentralizirane funkcije iz Državnog proračuna Republike Hrvatske za svaku godinu.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Isplata decentraliziranih sredstava | % izvršenja sredstava decentraliziranih funkcija vatrogastva | % | 100 | Izvršenje proračuna HVZ-a | 100 | 100 | 100 |

#### K260089 PROGRAM U PROVEDBI POSEBNIH MJERA ZA ZAŠTITU OD POŽARA

Zakonske i druge pravne osnove

Program aktivnosti u provedbi posebnih mjera zaštite od požara od interesa za Republiku Hrvatsku, Zakon o zaštiti od požara, čl. 12 st. 9, Zakon o vatrogastvu, čl. 4. stavak 5. , Pravilnik o ustroju, opremanju, osposobljavanju, načinu pokretanja i djelovanja intervencijskih vatrogasnih postrojbi i naknadi troškova nastalih njihovim djelovanjem.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K260089 | 3.336.539 | 5.358.350 | 5.677.150 | 5.602.500 | 5.715.200 | 105,9 |

Vlada Republike Hrvatske svake godine donosi Program aktivnosti u provedbi posebnih mjera zaštite od požara od interesa za Republiku Hrvatsku (članak 12. stavak 9. Zakona o zaštiti od požara, NN 92/10, te članak 4. stavak 5. Zakona o vatrogastvu, NN 125/19 i 114/22). Program aktivnosti je izvršni dokument provedbe godišnjih aktivnosti tijela sustava domovinske sigurnosti, ministarstava, tijela državne uprave, javnih ustanova, jedinica lokalne i područne (regionalne) samouprave, udruga građana te drugih organizacija i tijela uključenih provedbu mjera zaštite od požara za učinkovito preventivno i operativno (kurativno) djelovanje u cilju smanjenja broja požara raslinja na otvorenom prostoru, smanjenja štete i broja ljudskih žrtava, opožarenih površina, zaštite kritične infrastrukture, povećanja sigurnosti stanovništva, turista i zaštite njihove imovine.

U tom cilju, a sukladno točki 36. Programa aktivnosti i procesu sufinanciranja zapošljavanja sezonskih vatrogasaca radi dodatne popune vatrogasnih postrojbi priobalja za vrijeme pojačane opasnosti od požara angažira se dodatnih cca 1.000 sezonskih vatrogasaca mjesečno za period lipanj-rujan, ovisno o opasnostima od požara (1.000 vatrogasaca x 655,66 EUR maksimalno x 4 mjeseca = 2.622.650,00 EUR, iznosi planirani za 2024. godinu i projekcije 2025. i 2026. godine). Temeljem točki 37. i 38. Programa aktivnosti i Plana dislokacije vatrogasnih snaga, tehnike, opreme i sredstava i načinu povrata sredstava za materijalne troškove financiraju se rashodi za prehranu i smještaj dislociranih vatrogasaca, i to za njih cca 125 mjesečno (period lipanj-rujan) s kontinenta u priobalne županije (na poziciji 3241 planirano 205.000,00 EUR). U cilju uštede financijskih sredstava za smještaj i prehranu dislociranih kontinentalnih vatrogasaca, vrši se dodatna popuna intervencijskih vatrogasnih postrojbi (točka 37. stavak 5. i točka 38. stavak 2. Programa aktivnosti i dodatne popune intervencijskih vatrogasnih postrojbi (IVP) i Sezonske intervencijske vatrogasne postrojbe (SIVP) domicilnim profesionalnim vatrogascima (DPV)). Angažira se mjesečno cca 35 domicilnih vatrogasaca za period lipanj-rujan. Prema Pravilniku o ustroju, opremanju, osposobljavanju, načinu pokretanja i djelovanja intervencijskih vatrogasnih postrojbi i naknadi troškova nastalih njihovim djelovanjem vrši se obuka, provjera tjelesne i visinske spremnosti vatrogasaca (s helikopterom), njihovo opremanje specijalističkom opremom za gašenje požara kao i druge opreme. Prema Zakonu o vatrogastvu vrši se i opremanje svih vatrogasnih postrojbi u RH koje će biti angažirane (za 2024. godinu planirano je 225.150,00 EUR za kapitalne rashode; na nabavu specijalizirane opreme za vatrogasne postrojbe-pumpe, spremnici za gašenje požara iz helikoptera, radio uređaja i sl., a u 2025. i 2026. godini za istu namjenu planira se 206.000,00 EUR odnosno 263.200,00 EUR), kao i radna i zaštitna odjeća i obuća (292.000,00 EUR za sve tri godine). Također u cilju korištenja i održavanja odašiljača i mreže cjelokupnog sustava veza u vatrogastvu planira se rashod u iznosu od 1.061.800,00 EUR.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj zaposlenih sezonskih vatrogasaca | U ljetnoj protupožarnoj sezoni (lipanj-rujan) sezonski se zapošljavaju vatrogasci u priobalnim županijama | broj | 3579 | Izvješće o provedbi Programa aktivnosti u provedbi posebnih mjera zaštite od požara od interesa za Republiku Hrvatsku | 4000 | 4000 | 4000 |

#### K554006 INFORMATIZACIJA

Zakonske i druge pravne osnove

Zakon o vatrogastvu, čl. 43. točka 8.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| K554006 | 82.373 | 223.100 | 306.150 | 304.150 | 340.000 | 137,2 |

Za praćenje i vođenje aktivnosti vatrogasnih organizacija ustrojene su jedinstvene informacijske računalne aplikacije Hrvatske vatrogasne zajednice „VATROnet“, “Praćenje vatrogasnih vozila i GIS“, "SPIS", „Uzbunjivanje vatrogasaca“, „Interaktivna baza opasnih tvari“ i „Upravljanje vatrogasnim intervencijama“ , razvijaju se u skladu sa strategijom informatizacije vatrogasnih organizacija, međusobno su umrežene i u stalnom su razvoju. Uz informatičke aplikacije Hrvatska vatrogasna zajednica održava ICT informatičku infrastrukturu, te planira provoditi kontinuiranu edukaciju vatrogasaca u informatičkoj pismenosti i radu s operativnim modulima Hrvatske vatrogasne zajednice.

Sukladno planiranom popunjavanju zaposlenika središnjeg državnog ureda planirani rashodi za licence u 2024. god. iznose 66.050,00 EUR tj. 22% vrijednosti cijelog projekta, a 64.050,00 EUR (21%) odnosno 79.650,00 EUR (23%) u 2025. i 2026. godini. Planirani rashodi za računalne usluge u 2024. i 2025. godini iznose 204.250,00 EUR tj. 67 % vrijednosti cijelog projekta, a u 2026. godini 221.050,00 EUR što predstavlja 65% ukupne vrijednosti projekta. Računalna i serverska oprema planirani su istom iznosu u 2024. i 2025. godini i to 35.850,00 EUR (12%), a u 2026. godini povećavaju se na 39.300,00 EUR, što predstavlja 12% ukupne vrijednosti projekta.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Ustrojeni informacijski moduli za vatrogastvo | Ustrojavanje i razvoj ICT modula za praćenje i vođenje aktivnosti vatrogasnih organizacija | Broj | 20 | Provedbeni program HVZ-a | 21 | 22 | 23 |

#### T554015 OPERATIVNI PROGRAM UČINKOVITI LJUDSKI POTENCIJALI 2014-2020 - JAČANJE ZNANJA I VJEŠTINA PRIPADNIKA VATROGASNIH ORGANIZACIJA U RH

Zakonske i druge pravne osnove

Ugovor o dodjeli bespovratnih sredstava broj (Kodni broj): UP.04.1.1.01.0001

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| T554015 | 149.168 | 517.000 | 5.600 | 00 | 00 | 1,1 |

Hrvatska vatrogasna zajednica u svrhu učinkovite provedbe vatrogasne djelatnosti, smanjenja šteta i broja stradalih provodi i koordinira organizacijske, operativne i preventivne mjere i aktivnosti u koje se ubrajaju školovanje, osposobljavanje i usavršavanje vatrogasaca. Poznavanje informatike i informatičkih rješenja danas je nužno za komunikaciju, a posebno je bitno u slučajevima požara, zaštite ljudi i njihove imovine za pravovremeno reagiranje, brzo donošenje odluka, ali i kvalitetno upravljanje informacijama značajnima za zaštitu od požara stanovništva, imovine i okoliša. Hrvatska vatrogasna zajednica se početkom 2015. godine prijavila za dodjelu sredstava iz Europskog socijalnog fonda a s ciljem osposobljavanja i usavršavanja vatrogasaca te unaprjeđenja znanja vatrogasaca u informatičkoj pismenosti i radu s operativnim modulima Hrvatske vatrogasne zajednice. Plan je da se u petogodišnjem projektnom ciklusu 2017.-2022. provede preko 600 edukacija, kroz koje se bi se ukupno educiralo najmanje 3.358 (županijskih) vatrogasnih operatera i vatrogasaca. Financiranje se vrši u omjeru 85% iz izvora 561-Europski socijalni fond i 15% sredstava učešća za pomoći-izvor 12, a mjere koje se poduzimale vezano uz pandemiju virusa COVID-19 tijekom 2020. i 2021. godine, planirani rok završetka cijelog projekta je pomaknut do prosinca 2023. godine.

U 2024. godini planirani su samo djelomični rashodi za zaposlene i režijskih troškova u ukupnom iznosu od 5.600,00 EUR, a koje se odnose na prvu polovicu prosinaca 2023. godine.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj educiranih vatrogasaca – broj polaznika po modulima u okviru operativnog programa | Povećanje broja educiranih vatrogasaca za korištenje računalnih aplikacija HVZ-a i rukovođenje | Broj (kumulativno) | 10150 | Provedbeni program HVZ-a | 10150 | 0 | 0 |

#### T554017 INTEGRIRANA TEHNOLOŠKA I INFORMACIJSKA PLATFORMA ZA UPRAVLJANJE POŽARIMA RASLINJA – SILVANUS, OBZOR 2020

Zakonske i druge pravne osnove

Horizon 2020, broj Ugovora: 101037247, ID: H2020- LC-GD-2020-3

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| T554017 | 36.030 | 76.000 | 47.950 | 3.050 | 00 | 63,1 |

EU-projekt SILVANUS kroz holistički pristup razvija ekološki održivu i klimatski otpornu platformu za upravljanje šumama kroz inovativne sposobnosti za sprečavanje i borbu protiv nastanka i širenja požara raslinja. Platforma će udovoljiti zahtjevima učinkovitog korištenja resursa i pružiti zaštitu od prijetnji požara raslinja na koje se nailazi globalno. Projekt će uspostaviti sinergiju između zaštite okoliša, stručnjaka za tehnologiju i društvene znanosti za jačanje sposobnosti regionalnih i nacionalnih vlasti da nadgledaju šumske resurse, procjenjuju biološku raznolikost, generiraju preciznije pokazatelje rizika od požara i promiču sigurnosne propise među građanima kroz kampanje podizanja svijesti. Hrvatska vatrogasna zajednica započela je s radom na projektu u 2022. godini te sudjeluje u ostvarenju 8 od 11 radnih paketa te sudjeluje organizaciji dvije pilot demonstracije novih tehnologiju primijenjenih u vatrogastvu u svrhu zaštite od požara šuma.

Najveći planirani rashodi na ovom tekućem projektu su rashodi za zaposlene u 2024. godinu te oni iznose 29.300,00 EUR što predstavlja 61% ukupnih sredstava aktivnosti. Tijekom 2025. godine je planirani završetak projekta stoga isti se smanjuju i iznose 3.050,00 EUR. Materijalni rashodi i rashodi za kapitalna ulaganja planirani za provedu projekta planiraju se samo u 2024. godini, a predstavljaju 27% odnosno 12% sredstava te iznose 12.950,00 EUR odnosno 5.700,00 EUR.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj završenih izvješća po radnim paketima | Izvješća o napretku inovacija i rješenja po radnim paketima EU projekta | broj | 0 | Baza rezultata Obzor 2020 | 3 | 6 | 0 |

## 03910 Državna vatrogasna škola

Zakon o vatrogastvu (NN 125/2019) u članku 10. propisuje da za potrebe obrazovanja u sustavu vatrogastva Republika Hrvatska osniva Državnu vatrogasnu školu koja za cilj ima školovanje, osposobljavanje i usavršavanje za sustav vatrogastva. Uz školovanje, osposobljavanje i usavršavanje unutar Državne vatrogasne škole obavljaju se poslovi Centra za normizaciju i ispitivanje vatrogasne tehnike i opreme kao i poslovi ekonomata koji organizira prodaju stručne literature za vatrogasnu djelatnost, vatrogasnih oznaka za zvanja i dužnosti te druge potrepštine potrebne za funkcioniranje sustava vatrogastva. Osnivanjem Državne vatrogasne škole omogućit će se jedinstveno planiranje i organiziranje rada, izrada standarda zanimanja, standarda kvalifikacija te izrada strukovnog kurikuluma za potrebe zapošljavanja na tržištu rada u vatrogastvu, koje je kao neprofitna djelatnost od posebnog interesa za Republiku Hrvatsku. Dobrovoljnom vatrogastvu osigurat će se ujednačeno osposobljavanje i vrednovanje rezultata.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 03910 | 284.042 | 1.247.119 | 1.620.753 | 1.331.622 | 1.332.104 | 130,0 |

### 2607 ORGANIZIRANJE I PROVOĐENJE VATROGASNE DJELATNOSTI

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 2607 | 284.042 | 1.247.119 | 1.620.753 | 1.331.622 | 1.332.104 | 130,0 |

Skup povezanih aktivnosti čiji je cilj jačanje vatrogasaca kao namjenskih operativnih snaga za reagiranje u nesrećama i katastrofama kako bi se smanjilo stradavanje ljudi i materijalne štete, te postigla ujednačena razina zaštite ljudi i imovine na području cijele Republike Hrvatske.

#### A935001 ADMINISTRACIJA I UPRAVLJANJE

Zakonske i druge pravne osnove

Zakon o vatrogastvu, čl. 10, Uredba o osnivanju Državne vatrogasne škole

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A935001 | 284.042 | 1.247.119 | 1.620.753 | 1.331.622 | 1.332.104 | 130,0 |

Aktivnost administracija i upravljanje kao trenutno jedina putem koje se odvijaju sve aktivnosti Državne vatrogasne škole koja je započela s radom početkom 2022. godine.

Financijska sredstva za rashode za zaposlene planirana su u visini 638.850,00 EUR za 2024. godinu te 616.000,00 EUR za sljedeće dvije godine te predstavljaju 39% ukupne vrijednosti aktivnosti. Izuzev rashoda za plaće, najveći dio rashoda odnosi se na materijalne rashode budući da se aktivnosti planiraju odvijati putem 4 odjela na lokacijama Zagreb, Rijeka, Split i Osijek. Tako su materijalni rashodi za 2024. godinu planirani u visini od 755.200,00 EUR tj. 47% ukupnih sredstava aktivnosti, a od čega se iz općih prihoda (izvor 11) planira 441.000,00 EUR odnosno iz vlastitih prihoda (izvor 31) 63.950,00 EUR te iz prihoda za posebne namjene 250.250,00 EUR, a slično je i u projekcijama za 2024. i 2025. godinu. Kapitalni izdaci se planiraju za 2024. godinu u iznosu od 226.703,00 EUR, a 21% istih rashoda se planira podmiriti iz vlastitih prihoda (ispitivanje tehnike, smještaj za polaznike, ekonomat) te prihoda za posebne namijene (školarine) dok ostatak planiramo iz općih prihoda (Izvor 11) jer se planira izgradnja unutarnje hidrantske mreže kao i izvedbu vatrodojave i rekonstrukciju elektro mreže. U 2024. i 2025. godini kapitalni rashodi su planirani u iznosu od 44.950,00 EUR, od čega se svega 19% planira iz općih prihoda (izvor 11).

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj polaznika Državne vatrogasne škole – formalno obrazovanje | Broj polaznika Državne vatrogasne škole koju su završili nastavu za smjerove vatrogasac i vatrogasnih tehničar, uključujući sjedište u Zagrebu i 3 odjela - Osijek, Rijeka i Split | Broj | 209 | Matična knjiga DVŠ za formalno obrazovanje | 200 | 200 | 200 |